हर मां को उस स्थिति का सामना करना पड़ता है जब वह आधी रात को बुखार से तपते शिशु को गोद में लिए घूमती है और इस कशमकश में होती है कि वह शिशु को अस्पताल ले जाए या घर पर ही उनका उपचार करें। लेकिन अगर उनके पास सही जानकारी न हो, तो उनके लिए सही फैसला ले पाना मुश्किल होता है। जब आपको पता चलता है कि आपका शिशु बीमार है, तो कोई भी जोख़िम उठाना सही नहीं है। अपने शिशु के लिए सही चिकित्सीय निर्णय लेने से पहले आपके पास उसकी स्थिति की सही जानकारी का होना अनिवार्य है।इसके लिए बच्चों का थर्मामीटर सबसे बेहतरीन उपकरण है, लेकिन शिशु के लिए सही थर्मोमीटर का चुनाव करना भी इतना आसान नहीं होता। हम आपको बताएँगे कि बच्चों का थर्मामीटर लेते समय आपको किन बातों को ध्यान में रखना चाहिए।